Historia e një imigranti të suksesshëm në Amerikë
Endërra e tij të ndihmojë Pakistanin për arsimim më të mire
Amerika shpesh quhet edhe “vendi i shanseve”, një vend ku çdo njeri mund të gjejë pasurinë nëse është i gatshëm të derdhë djersë. Në vazhdim ju sjellim historinë e një imigranti i cili vërtet u pasurua por e plotësoi ëndrrën e tij duke ndihmuar të tjerët. Siddique Sheikh e bleu këtë stacion sherbimi 30 vjet më parë. Pastaj bleu dhjetra të tjerë në rrugën e tij drejt suksesit financiar në Amerikë. Por biznesmeni pakistanezo-amerikan mbetet i lidhur me punën dhe mban kontakte të rregullta me punonjësit e tij dhe me konsumatorët tek stacioni i parë ku filloi gjithçka. Sikurse shumë imigrantë në Shtetet e Bashkuara, Sheikh erdhi këtu pa gjë por me vendosmërinë për të patur sukses. I ati, i dha atij 10 dollarë kur u largua nga Pakistani. Ai arriti të mbaronte trajnimin për mekanik ndërkohë që bënte disa punë dhe pastaj grumbulloi ca para sa për të blerë ofiçinën e tij të parë. Por kjo nuk ishte pa rrezik. Ish punonjësja e kontesë Fairfax,Elaine McConnel, është një mike e vjetër e Sheikh-ut. Në Fairfax ka shumë komunitete imigrantësh dhe ajo thotë se puna dhe sakrifica janë diçka e zankonshme për ta. Në rastin e Sheikh-ut, shkollimi dhe puna sollën rezultate. Biznesi u përmirësua dhe ai bleu pika të tjera karburantesh. Por djali i tij, Haroon, thotë se i ati do të ketë gjithmonë një vend special në zemrën e tij për servisin e parë që bleu. Ndërkohë që Sheikh u bë më i fuqishëm ekonomikisht, ai zgjeroi biznesin. Ai dëshironte të ndihmonte pakistanezët e tjerë të sapo ardhur në Amerikë. Dhe themeloi Shoqatën e Biznesit Pakistanezo-Amerikan. Ai donte gjithashtu të ndihmonte Pakistanin për shkolla më të mira ndaj po punon për të krijuar një program shkëmbimi studentësh ndërmjet dy vendeve. Ai dëshiron të ngrejë universitete në të gjithë Pakistanin. Si një imigrant me vetëm 10 dollarë në xhep, Siddique Sheikh pati vetëm ëndërrën që e çoi atë drejt suksesit në Amerikë dhe begatisë për familjen e tij. Që nga ajo kohë, përkufizimi i jetës së mirë për të është zgjeruar. Sheikh po përmiqet ta realizojë këtë mision me anë të programit të tij të shkollimit.